ঐশ্বর্যা দত্ত

ঐশ্বর্যা দত্ত হলেন একজন ভারতীয় অভিনেত্রী, যিনি মূলত তামিল ভাষার চলচ্চিত্রে অভিনয় করে থাকেন। কর্ম জীবনের শুরুর দিকে চিত্রসংগীতে এবং ছোটখাটো চরিত্রে অভিনয় করার পরে, তিনি তামিঝুকু এন ওন্দ্রাই আঝুথভুম (২০১৫)-এ কেন্দ্রীয় চরিত্রে অভিনয় করার মাধ্যমে প্রধান অভিনেত্রী হিসেবে তার ক্যারিয়ার শুরু করেন। ঐশ্বর্যা দত্ত নৃত্যশিল্পী হিসাবে তাঁর কর্মজীবন শুরু করেছিলেন। তিনি নৃত্যাঙ্গন সিস্টার্স ট্রুপের সাথে বিভিন্ন মঞ্চ অনুষ্ঠান এবং আপাতবাস্তব (রিয়ালিটি) অনুষ্ঠানে কাজ করেছেন। তারপরে তিনি মডেলিংয়ের সাথে সংযুক্ত হন এবং উল্লেখযোগ্যভাবে বাণিজ্যিক বিজ্ঞাপন এবং সনি মিউজিক ইন্ডিয়ার বেশ কয়েকটি গানে একজন মডেল হিসেবে উপস্থিত হয়েছেন; যার মধ্যে নেপথ্য সঙ্গীতশিল্পী হর্ষদ সাক্সেনার সাথে একটি চিত্রসংগীত উল্লেখযোগ্য। অভিনেত্রী হিসাবে, দত্ত প্রথমে খুনের রহস্য বিষয়ক দ্বিভাষিক চলচ্চিত্র পিকনিক-এ অভিনয় করেছেন; যেখানে তিনি একদল শিক্ষার্থীর একজন ছিলেন, যারা তাদের অধ্যাপকের সাথে ঘুরে দেখার জন্য বিশাখাপত্তনমে যায়। এই চলচ্চিত্রটি বাংলা এবং হিন্দি দুই ভাষাতেই তৈরি করা হয়েছে এবং এই চলচ্চিত্রে প্রধান অভিনেত্রীর অন্তরঙ্গ দৃশ্য সকলের নজরে পড়েছিল। ঐশ্বর্যা দত্ত রামপ্রকাশ রায়াপ্পার তামিঝুকু এন ওন্দ্রাই আঝুথভুম (২০১৫) নামক তামিল চলচ্চিত্রে অভিনয়ের মাধ্যমে তামিল চলচ্চিত্র জগতে পা রাখেন, যা ইতিবাচক পর্যালোচনা গ্রহণ করার পাশাপাশি বক্স অফিসে সফলতা অর্জন করেছিল। এই চলচ্চিত্রে, ঐশ্বর্যা একজন মধ্যবিত্ত পরিবারের সদস্য ছিলেন, যিনি কলেজের শিক্ষার্থী। এই চরিত্রটি একজন বুদ্ধিমান যুবকের (নকুল দ্বারা অভিনীত চরিত্র) প্রেমে পড়ে যায়। পরবর্তীতে দ্য টাইমস অফ ইন্ডিয়া তাঁকে ২০১৫ সালের "অন্যতম সেরা অভিষেক" তালিকায় স্থান দিয়েছিল, যেখানে তিনি আমিরা দস্তুর ও কীর্তি সুরেশের মতো অভিনয়শিল্পীদের সাথে স্থান পেয়েছিলেন। এই চলচ্চিত্রটি মুক্তি পাওয়ার পরপরই তিনি বলেছিলেন যে তামিল চলচ্চিত্র জগৎ তার কাছে খুবই "প্রিয়" এবং তামিল ভাষায় তাকে যে চিত্রনাট্য দেওয়া হচ্ছে তা বেশ "সর্বসম্মত" এবং এগুলো তাঁর আত্মবিশ্বাসের স্তরটি যথেষ্ট পরিমাণে বাড়িয়ে তুলেছে। তারপরে তিনি সুসীনথিরানের অ্যাকশন ভিত্তিক চলচ্চিত্র পাইয়ুম পুলি (২০১৫)-তে কাজল আগরওয়ালের বোন হিসাবে পার্শ্ব চরিত্রে অভিনয় করেছিলেন এবং বর্ণনা করেছিলেন যে এই হাই-প্রোফাইল প্রকল্পে কাজ করার সুযোগটি "ফলপ্রসূ" ছিল। অতঃপর তিনি বিধার্থের সহ-অভিনেত্রী হিসাবে আরথাপথী এবং সত্তমের সাথে সমুথিরকানি নামক চলচ্চিত্রে অভিনয় করেছেন। এরপরে ২০১৬ সালে, তিনি অরুলনিথি এবং ঐশ্বর্যা রাজেশের পাশাপাশি আরিভাঝাগান ভেঙ্কটচলমের আরাথু সিনাম নামক এক রহস্যময় চলচ্চিত্রে অভিনয় করেছেন; এই চলচ্চিত্রে তিনি একজন সাংবাদিকের চরিত্রে অভিনয় করেছেন। এই চলচ্চিত্রটি সমালোচকদের কাছ থেকে ইতিবাচক পর্যালোচনা অর্জন করেছিল, যদিও এটি বাণিজ্যিকভাবে এটি তেমন ভালো আয় করতে পারেনি। তাঁর পরবর্তী চরিত্রে, তিনি এক "স্বাধীন উৎসাহী মেয়ে"-এর চরিত্রে অভিনয় করেছিলেন। ২০১৮ সালে, তিনি কালার্স তামিলে প্রচারিত জনপ্রিয় রিয়ালিটি অনুষ্ঠান বিগ বস তামিল ২-এ একজন প্রতিযোগী হিসেবে অংশগ্রহণ করেছিলেন; যেখানে তিনি রানার-আপ হয়েছিলেন। "பிக்பாஸ் வீட்டிற்குள் நுழைந்த தமிழுக்கு எண் 1 ஐ அழுத்தவும் நாயகி - CineReporters"। - CineReporters (তামিল ভাষায়)। ২০১৮-০৬-১৭। ১৮ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৮।  Raghavan, Nikhil (৫ অক্টোবর ২০১৩)। "Etcetera: Beware of this thief!" – www.thehindu.com-এর মাধ্যমে।  "Music launch of 'Picnic' held"। ১৪ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২২ মার্চ ২০২০।  Upadhyaya, Prakash। "Aishwarya Dutta's alleged lesbian video from B-grade movie shocks Bigg Boss Tamil fans"।  "Review: Tamiluku En Ondrai Aluthavum is not exciting"।  "Tamizhuku Enn Ondrai Azhuthavum (aka) Tamizhuku En Ondrai Azhuthavum review"। www.behindwoods.com।  "Debutants of 2015 - The Times of India"। The Times of India।  "Tamil is my favourite industry: Aishwarya Dutta"। ৬ মে ২০১৬।  "Lucky to have worked in 'Paayum Puli': Aishwarya Dutta"। ৫ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২২ মার্চ ২০২০।  "Aishwarya Dutta signs her second"। deccanchronicle.com/।  "Samuthirakani becomes a hero after a long gap - Tamil Movie News - IndiaGlitz.com"।  "Aishwarya Dutta in Tamil remake of `Memories`"। Sify। ৫ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২২ মার্চ ২০২০।  "Aarathu Sinam review: A taut thriller like the original, Memories"। ২৬ ফেব্রুয়ারি ২০১৬।  "Review : Aarathu Sinam review:Watchable thriller (2016)"। www.sify.com। ২৭ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২২ মার্চ ২০২০।  ইন্টারনেট মুভি ডেটাবেজে ঐশ্বর্যা দত্ত (ইংরেজি)